Oksfordas katedrāle

Kraistčērčas katedrāle Oksfordā (angļu: Christ Church Cathedral, Oxford) ir starp 1160. un 1200. gadu uzcelta anglikāņu katedrāle, kas atrodas Anglijas dienviddaļā, Oksfordā. 1542. gadā dibinātās Oksfordas diecēzes galvenā baznīca. Vienlaicīgi tā ir Oksfordas Universitātes Kraistčērčas koledžas kapela un atrodas tās teritorijā. Viena no pēc izmēra ziņā mazākajām katedrālēm Baznīca celta vietā, kur atradās svētās Fridesvides (650—727) dibinātais klosteris, kuru nopostīja Sv. Braisa slaktiņa laikā 1002. gada 13. novembrī. Tā kā vieta kļuva par svētceļojumu mērķi, 1122. gadā šeit atkal ierīkoja augustīniešu klosteri, ar mūsdienu katedrāli kā klostera baznīcu. 1524. gadā klosteri slēdza tā vietā ierīkojot Kraistčērčas koledžu. Par katedrāli baznīca kļuva 1545. gadā, kad uz šejieni pārcēla bīskapa sēdekli no Osnī abatijas (Osney Abbey). No 1526. līdz 1530. gadam katedrālē par ērģelnieku un kormeistaru strādāja Džons Taverners (John Taverner; ap 1490—1545). 1725. gadā katedrālē ordinēja vēlāko metodisma pamatlicēju Džonu Vesliju (John Wesley; 1703—1791). Katedrālē apglabāts filozofs Džordžs Bērklijs (1685—1753). Ārējās saites Vikikrātuvē par šo tēmu ir pieejami multivides faili. Skatīt: Oksfordas katedrāle. Oficiālā tīmekļa vietne